cyanic-selkie/wikianc huggingface dataset:
রারা রাষ্ট্রীয় নিকুঞ্জ
জলবায়ু
গ্রীষ্মকালে রারা রাষ্ট্রীয় নিকুঞ্জের আবহাওয়া স্বস্তিদায়ক থাকে। তবে উচ্চতাজনিত কারণে শীতকালে তাপমাত্রা অনেক কমে যায়। এই উদ্যান ভ্রমণের ভাল সময় সেপ্টেম্বর, অক্টোবর, এপ্রিল এবং মে। শীতকালে তাপমাত্রা শূণ্য ডিগ্রীর নিচে নেমে যায় এবং উচু স্থানগুলো বরফাবৃত থাকায় চলাচল অসম্ভব হয়ে পড়ে। জুন থেকে অগাস্ট বর্ষাকাল। বর্ষাকালে বৃষ্টিপাতে কারণে উদ্যান ভ্রমণ কষ্টকর হয়।
উদ্ভিদ
রারা রাষ্ট্রীয় নিকুঞ্জে েক হাজার সত্তর প্রজাতির উদ্ভিদ সনাক্ত করা হয়েছে। এর মধ্যে রোডোডেনড্রন, ফির, বাদামী ওকে ইত্যাদি পাওয়া যায় সাব-আলপাইন অঞ্চলে। ৩,২০০ মিটারের নিচে মূলত ব্লু-পাইন, রোডোডেনড্রন, হিমালায়ান স্প্রুস, কাল জুনিপার ও হিমালায়ান সাইপ্রেস দেখা যায়। ৩,২০০ মিটারের উপরে মূলত সরলবর্গীয় বনের বিস্তার। এখানে পাইন, ফির ও স্প্রুস বেশি দেখা যায়।
প্রাণীকুল
রারা রাষ্ট্রীয় নিকুঞ্জে ৫১ প্রজাতির স্তন্যপায়ী প্রাণী, ২৪১ প্রজাতির পাখি, দুই প্রজাতির সরীসৃপ ও উভচর প্রাণী এবং ৩ প্রজাতির মাছ চিহ্ণিত করা হয়েছে। এদের মধ্যে রয়েছে লাল পান্ডা, তুষার চিতা, এশিয়ান কালো ভাল্লুক, ভারতীয় চিতা, মেঘলা চিতা, শিয়াল, হিমালয়ান থর, হলুদগলা মার্টিন, রামকুত্তা, পাতি ভোঁদড়, ধূসর লাঙ্গুর ও লাল বান্দর।
মাইয়া ওয়েইনস্টক
থাম্ব| ২০১০ সালে ওয়েইনস্টক মাইয়া ওয়েইনস্টক হলেন একজন মার্কিন বিজ্ঞান লেখক ও লেগো নিয়ে উৎসাহী একজন ব্যক্তি, যিনি ক্যামব্রিজ, ম্যাসাচুসেটসে বসবাস করেন। তিনি ১৯৯৯ সালে ব্রাউন ইউনিভার্সিটি থেকে স্নাতক হন, এবং বর্তমানে এমআইটি নিউজের উপ-সম্পাদক হিসেবে দায়িত্ব পালন করছেন।
জীবনী
২০১৪ সালে, ওয়েইনস্টক দ্য নিউ ইয়র্ক টাইমসের জুডিথ নিউম্যান কর্তৃক "একজন উইকিপিডিয়ান যিনি অনলাইন বিশ্বকোষে লিঙ্গ ভারসাম্যহীনতা সম্পর্কে সচেতনতা বৃদ্ধিতে সহায়ক ভূমিকা পালন করেছেন" হিসাবে উল্লেখিত হন; তার নিবন্ধটি অবিলম্বে উইকিপিডিয়ার উল্লেখযোগ্য নীতি অনুসারে অন্যান্য উইকিপিডিয়া সম্পাদকদের নিউম্যান সম্পর্কে একটি নিবন্ধ তৈরি করতে প্ররোচিত করেছে।
লেগো মিনি-ফিগারের একজন ভক্ত, তিনি প্রথমে জীবিত বিজ্ঞানীদের জন্য এগুলি তৈরি করতে শুরু করেছিলেন। তিনি "লিগ্যাল জাস্টিস লীগ" নামক এটি লেগো আইডিয়াস প্রতিযোগিতায় একটি মডেল জমা দিয়েছিলেন যেখানে লেগো ইট দিয়ে তৈরি একটি কোর্টরুমের মতো দেখতে স্যান্ড্রা ডে ও'কনর, রুথ ব্যাডার গিন্সবার্গ, সোনিয়া সোটোমায়ার এবং এলেনা কাগানের ক্ষুদ্র সংস্করণ ছিলো। জমাদানটি অত্যন্ত রাজনৈতিক বলে প্রত্যাখ্যান করা হয়েছিল।
মার্চ ২০১৭-এ, লেগো ঘোষণা করেছিল যে ওয়েইনস্টকের জমা দেওয়া নকশার উপর ভিত্তি করে তারা নাসার নারীর একটি সেট তৈরি করবে।
২০২২ সালে এমআইটি প্রেস মাইয়া ওয়েইনস্টকের মিলড্রেড ড্রেসেলহাউসের ৩২০-পৃষ্ঠার জীবনী প্রকাশ করে।
চরিত সেনানায়েকে
চরিত পাণ্ডুকা সেনানায়েকে (චරිත් සේනානායක; জন্ম: ১৯ ডিসেম্বর, ১৯৬২) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০ থেকে ১৯৯১ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে কলম্বো দলের প্রতিনিধিত্ব করেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন চরিত সেনানায়েকে।
খেলোয়াড়ী জীবন
সমগ্র খেলোয়াড়ী জীবনে তিনটিমাত্র টেস্ট ও সাতটিমাত্র একদিনের আন্তর্জাতিকে অংশগ্রহণ করেছেন চরিত সেনানায়েকে। ৩১ জানুয়ারি, ১৯৯১ তারিখে ওয়েলিংটনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ মার্চ, ১৯৯১ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।
১৯৯০-৯১ মৌসুমে নিউজিল্যান্ড গমন করেন। এ সফরে নিজেকে উদ্বোধনী ব্যাটসম্যান হিসেবে প্রতিষ্ঠিত করার সুযোগ পেয়েছিলেন। বামহাতি ব্যাটসম্যান হিসেবে স্ট্রোকপ্লেয়ার হিসেবে কার্যকরী হলেও তিনি তা গ্রহণে ব্যর্থ হয়েছিলেন। নতুন বলে তার অতিমাত্রায় রক্ষণাত্মক ঢংয়ে খেলা প্রশ্নবিদ্ধ হয়ে দাঁড়ায়। নিউজিল্যান্ডীয় উইকেটে আরও নিচেরদিকে ব্যাটিংয়ে নামলে হয়তোবা সফলতা পেতে পারতেন বলে ক্রিকেটবোদ্ধাদের ধারণা ছিল।
হ্যামিল্টনে সিরিজের দ্বিতীয় টেস্টে ব্যক্তিগত সর্বোচ্চ ৬৪ রান তুলেন। এ পর্যায়ে চণ্ডিকা হাথুরুসিংহা’র সাথে প্রথম উইকেট জুটিতে ৯৫ রান সংগ্রহ করেছিলেন। কিন্তু এ সফর শেষে রোশন মহানামা ও চণ্ডিকা হাথুরুসিংহা’র খাঁটিমানের উদ্বোধনী জুটি প্রতিষ্ঠা লাভের ফলে তাকে আর কোন সুযোগ দেয়া হয়নি।
অবসর
অংশগ্রহণকৃত সাতটি একদিনের আন্তর্জাতিকেও ব্যর্থতার স্বাক্ষর রাখেন। এ স্তরের ক্রিকেটে দ্রুতগতিতে রান তোলার সাথে নিজেকে একাত্মতা পোষণ করতে পারেননি তিনি। ক্রিকেট খেলা থেকে অবসর গ্রহণের পর শ্রীলঙ্কা দলের ব্যবস্থাপকের ভূমিকায় অবতীর্ণ হয়েছিলেন তিনি।
চৌধুরী চরণ সিং আন্তর্জাতিক বিমানবন্দর
চৌধরী চরন সিং আন্তর্জাতিক বিমানবন্দর হল ভারতের উত্তরপ্রদেশ রাজ্যের রাজধানী শহর লখনউতে বিমান পরিষেবা প্রদানকারী একটি আন্তর্জাতিক বিমানবন্দর। এটি শহরের কেন্দ্রস্থল থেকে ১৪ কিমি (৮.৭ মাইল) দূরে অমৌসিতে অবস্থিত, এবং পূর্বে "অমৌসি বিমানবন্দর" নামে পরিচিত ছিল। পরে ২০০৮ সালে, বিমানবন্দরটির নামকরণ ভারতের পঞ্চম প্রধানমন্ত্রী চৌধুরী চরণ সিং-এর নামানুসারে করা হয়েছিল। এটি আদানি গোষ্ঠীর নেতৃত্বে একটি সরকারি–বেসরকারি অংশীদারিত্ব লখনউ ইন্টারন্যাশনাল এয়ারপোর্ট লিমিটেড (এলআইএএল) দ্বারা মালিকানাধীন ও পরিচালিত।
বিমানবন্দরের দুটি কার্যগত টার্মিনাল (১ ও ২), এবং একটি নির্মাণাধীন যাত্রী টার্মিনাল (৩) রয়েছে যা ২০২৩ সালের শেষ নাগাদ সম্পূর্ণ হবে।
ইতিহাস
বিমানবন্দরটি কর্পোরেট ও সরকারি কর্মকর্তাদের পরিষেবার সুবিধার্থে ১৯৮৬ সালে নির্মিত হয়েছিল। যাত্রীদের ক্রমবর্ধমান সংখ্যার সঙ্গে, এএআই ১৯৯৬ সালে বর্ধিত যাত্রী সংখ্যা ও খাতে বেসরকারি বিমানসংস্থাসমূহের প্রবর্তনের কারণে বিমানবন্দরের আধুনিকিকরণ ও সম্প্রসারণের সিদ্ধান্ত নিয়েছিল।
অত্যাধুনিক প্রযুক্তিতে সজ্জিত দ্বিতীয় টার্মিনাল (টার্মিনাল ২) ২০১২ সালে ক্রমবর্ধমান অভ্যন্তরীণ বিমান পরিচালনার জন্য নির্মিত হয়েছিল। টার্মিনাল ২ ২০১২ সালের ১৯শে মে উদ্বোধন করা হয় ও আন্তর্জাতিক মর্যাদা প্রদান করা হয়।
ক্রমবর্ধমান যাত্রী পরিবহনের জন্য ২০১৬ সালে আন্তর্জাতিক কার্যক্রমের জন্য একটি তৃতীয় টার্মিনাল (টার্মিনাল ৩) নির্মাণের ঘোষণা করা হয়েছিল। ভারত সরকার ২০১৮ সালে নতুন টার্মিনাল ৩-এর অনুমোদন করেছিল, যা ১,৩৮৩ কোটি টাকায় নির্মিত হচ্ছে।
আদানি এন্টারপ্রাইজের নেতৃত্বে লখনউ ইন্টারন্যাশনাল এয়ারপোর্ট লিমিটেড (এলআইএএল) সরকারি–বেসরকারি অংশীদারিত্ব (পিপিপি) মডেলের অধীনে ২০১৯ সালের ফেব্রুয়ারি মাসে বিমানবন্দরের পরিচালনা, ব্যবস্থাপনা ও উন্নয়নের অধিকার জিতেছিল।
রানওয়ে
রানওয়ের আইএলএস সিএটি আইআইআইবি ক্ষমতা রয়েছে, যা বিমানকে কম দৃশ্যমান অবস্থায় অবতরণ করতে সক্ষম করে।
দিল্লি, বেঙ্গালুরু, কলকাতা, জয়পুর ও অমৃতসর সহ লখনউ হল ভারতের একমাত্র আইএলএস সিএটি আইআইআইবি বিশিষ্ট ৬ টি বিমানবন্দর, যা বিমানগুলিকে ৫০ মিটারের কম দৃশ্যমানতার মধ্যেও নিরাপদে অবতরণ করতে সহায়তা করে।
মাহমূদ খাঁ
মাহমূদ খাঁ ছিলেন শপ্তদশ খ্রীষ্টীয় শতকের একজন বাঙ্গালী অভিজাত যিনি বারো-ভুঁইয়াদের সাথে যুক্ত ছিলেন যা বাংলায় মোগল শাসন কে মোকাবেলা করেছিল। তিনি ছিলেন বারো-ভুঁইয়াদের পহেলা সরদার ঈশা খাঁর অন্যতম ছেলে।
জীবনী
১৫৯৯ খ্রীষ্টাব্দে তার বাবার ইন্তেকালের বাদে, মাহমূদ তার বড় ভাই মূসা খাঁর কাছে তাবেদারীর ওয়াদা দেন এবং ডাকছড়ার যুদ্ধে তার সাথে অংশগ্রহণ করেন যেখানে তারা মোগলদের কাছে পরাজিত হয় এবং পালিয়ে যায়। মোগল সুবাহদার ইসলাম খাঁর রাজধানী জাহাঙ্গীর নগরের অদূরে কাটরাবো (বা কাটরাপুর) থেকে কিছুক্ষণ বাদেই তারা মোগলদেরকে আবার মোকাবেলা করে। মাহমূদ খাঁ ও তার ফৌজ ডেমরা খালের চারপাশে অবস্থান নেয়। ডেমরায় মাহমূদের বিরুদ্ধে শেখ রোকনের নেতৃত্বে একটি ফৌজ পাঠানো হয় যেখানে সংঘর্ষ হয়।  এক দশকেরও বেশি সময় ধরে মোগলদের প্রতিরোধ করা সত্ত্বেও, মাহমূদ শেষ পর্যন্ত তাদের কাছে আত্মসমর্পণ করেন  তার পরিবারের অনেক সদস্যের সাথে।
মোগলরা তার আত্মসমর্পণ অনুমোদন করে এবং বাদে বোকাইনগরের খাজা উসমানের বিরুদ্ধে মোগল অভিযানে তাকে মদদের আরজি জানায়। মাহমূদ খাঁ আরজি মেনে নেন এবং শেখ কামালের সাথে তার ফৌজ বোকাইনগরে নিয়ে যান। হাসনপুর যাওয়ার পথে কিছু মোগল কর্মচারীদের মধ্যে অসন্তোষ দেখা দেয় যা শেখ কামাল, মীরক জলাইর এবং মাহমূদ খাঁ কর্তৃক লিখিত চিঠিতে বাংলার মোগল সুবাহদার ইসলাম খাঁর কাছে ফিরে আসেন। যাইহোক, মাহমূদ খাঁ বারো-ভুঁইয়াদের সমর্থক তখনও ছিলেন এবং বানিয়াচঙ্গের আনওয়ার খাঁর সাথে চিঠিতে আলাপ রাখতেন, যেখানে অনেক ষড়যন্ত্র যেমন খাজা উসমানের ফৌজের সাথে মিত্র হয়ে বোকাইনগরে এসে মাহমূদ মোগলদের উপর অতর্কিত হামলা করার নসীহৎ দিয়েছিলেন এবং জাহাঙ্গীর নগরে অগ্রসর হওয়ার সময় আনওয়ার খাঁ মূসা খাঁকে আজাদ করবেন। পরবর্তীকালে, মাহমূদ খাঁ খাজা উসমানকে মোগলদের বিরুদ্ধে আনওয়ার খাঁর ষড়যন্ত্র সম্পর্কে অবহিত করে একটি চিঠি পাঠান। ষড়যন্ত্রটি পরে মোগলদের জানা যায়, এবং সুবাহদার ইসলাম খাঁ মিত্র জমিদারদের কারারুদ্ধ করার আহ্বান জানান এবং বিশেষ করে মাহমূদ খাঁ ও বাহাদুর গাজীকে মৃত্যুদণ্ড দেন। ইসলাম খাঁর  চিঠি প্রাপ্তির বাদে, মাহমূদ খাঁ ও বাহাদুর গাজীর সাথে কী করবেন শেখ কামাল সে বিষয়ে শেখ আব্দুল ওয়াহেদের সাথে আলোচনা করেন এবং শেষে তাদের বন্দী করে ইসলাম খাঁর কাছে পাঠানোর সিদ্ধান্ত নেন, যিনি সেই সময়ে টোকে ছিলেন। পরিকল্পনা কামিয়াব হয় এবং মাহমূদ খাঁকে টোকে ইসলাম খাঁর নজরদারীতে বন্দী করা হয়, তবে তিনি তাকে বাঁচতে দেন।
বয়নাড় জেলা
বয়নাড় জেলা, দক্ষিণ ভারতে অবস্থিত কেরল রাজ্যের ১৪ টি জেলার একটি জেলা৷ কেরলের উত্তর-পূর্ব দিকে অবস্থিত এই জেলাটির জেলা সদর রয়েছে কালপেট্টা শহরে। সমগ্র জেলাটি পশ্চিমঘাট পর্বতমালার উচ্চভূমি অঞ্চলে অবস্থিত, সমুদ্রতল থেকে জেলাটির উচ্চতা ৭০০ থেকে ২১০০ মিটারের মধ্যে হেরফের করে। ১৯৮০ খ্রিস্টাব্দের ২লা নভেম্বর তারিখে কেরালার ১২ তম জেলা হিসেবে পূর্বতন কালিকট এবং কণ্ণুর জেলার কিছু কিছু তালুক নিয়ে নতুন বয়নাড় জেলা গঠন করা হয়। জেলাটির প্রায় ৮৮৫.৯২ বর্গ কিলোমিটার ঘন জঙ্গলে আচ্ছন্ন, এবং এটি কেরালার বনবিভাগের রক্ষণাধীন। বয়নাড় জেলায় রয়েছে তিনটি পুরসভা, এগুলি হলো—কালপেট্টা, মানন্তবাড়ি এবং সুলতান বতেরি। এই অঞ্চলে একাধিক জনজাতির বসবাস।
নামকরণ
"বয়নাড়" শব্দটি এসেছে মালয়ালম শব্দ "বয়ল নাড়ু" থেকে, যেখানে বয়ল শব্দের অর্থ ধানখেত এবং নাড়ু শব্দের অর্থ ভূমি৷
ইতিহাস
ঐতিহাসিকরা বিশ্বাস করেন যীশু খ্রিস্টের জন্মেরও অন্ততপক্ষে দশ শতাব্দী পূর্বেও কেরালায় মনুষ্যবসতি ছিলো। বর্তমান বয়নাড় জেলার বিভিন্ন পাহাড় ও পাহাড়ের গুহায় নব্য প্রস্তর যুগে খোদিত একাধিক গুহাচিত্র রয়েছে যা ওই সময়ে এই অঞ্চলে মনুষ্যবসতির প্রামাণ্য তথ্য। এই জেলার এড়ক্কাল গুহায় প্রাপ্ত খোদাই কর্মগুলি ছয় হাজার বছর পুরনো নিওলিথিক যুগের বলে মনে করা হয়। তবে অষ্টম শতাব্দী থেকে এই জেলার লিখিত ইতিহাস সবিস্তারে পাওয়া যায়। পুরাকালে কেরালার এই অঞ্চল বেদ জনজাতির রাজাদের দ্বারা শাসিত হতো। ‌
বয়নাড় জেলার লিপিভুক্ত ইতিহাসের খণ্ডের প্রামাণ্য অনুসারে এই জেলায় চের রাজবংশের প্রভাব প্রথম লক্ষ্য করা যায়। এই রাজবংশটি খ্রিস্টপূর্বাব্দ থেকে প্রথম অথবা দ্বিতীয় শতকের খ্রিস্টাব্দ পর্যন্ত সমগ্র কেরালা সহ কন্যাকুমারী জেলা এবং তামিলনাড়ুর পূর্বদিকের একাধিক জেলায় নিজেদের আধিপত্য স্থাপন করতে সক্ষম হয়েছিল। বর্তমান কেরালার উত্তর দিকে অবস্থিত কাসারগড়-কণ্ণুর-বয়নাড় জেলার সিংহভাগ অঞ্চলই মূষিক রাজবংশের অধীনস্থ ছিল। এই মূষকরাই পরবর্তীকালে কোলাদ্রি নামে পরিচিত হয়, তারা চের রাজাদেরই আত্মীয় ছিল। ঠিক একই রকমভাবে চের রাজাদেরই আত্মীয় ত্রিবাঙ্কুর রাজপরিবার শাসন করতো বর্তমান কন্যাকুমারী-তিরুবনন্তপুরম-কোল্লাম জেলার অঞ্চলগুলিতে।
সুলতান বতেরির অম্বুকুঠি(মালা) পর্বতের দুটি গুহায় প্রাপ্ত (উভয়ই এড়ক্কাল গুহালেখ) গুহাচিত্র এবং খোদাই থেকে বিভিন্ন খণ্ডে যথেষ্ট পরিমাণ প্রাচীন নগরায়নের চিত্র অঙ্কিত হয়। এড়ক্কাল গুহার পর্বতপাদদেশে পুরাতন কন্নড় লিপিতে মহীশূরের কুদুম্বীয় রাজবংশের কন্নড়ীয় সেনাধ্যক্ষ বিষ্ণু বর্মার বেশকিছু অনুশাসন পাওয়া যায়৷ ঐতিহাসিকদের মতে এগুলি খ্রিস্টীয় পঞ্চম শতাব্দীর সময়ে খোদিত৷ এই অনুশাসন পাঠোদ্ধার করে পাওয়া গিয়েছে - ' পলপুলিতানমতকারি ' অথবা 'পল পুলিনানম তকারি', শ্রী বিষ্ণুবর্মা কুটুম্ব্য কুলবর্দ্ধনস্য লি..ইত..আ.. '৷ মাদ্রাজের সূত্রলিপিউৎকীরণ বিভাগের প্রধান লিপ্যোদ্ধারক স্যার হাল্জ-এর মতে, এই অনুশাসনটি কুদুম্বীয় রাজবংশের রাজকুলের শ্রেষ্ঠ তথা কন্নড় সেনাধ্যক্ষ বিষ্ণুবর্মার বীরত্ব ব্যক্ত করতে একাাধিক বাঘ হত্যার কথা উল্লেখ রয়েছে৷ আবার একাধিক ঐতিহাসিক এবং পণ্ডিতদের মতে কুদুম্বীয় এবং স্থানীয় কুরুম্বেরা একি রাজবংশ তথা সমার্থক।
খ্রিস্টীয় একাদশ শতকে কদম্ব রাজারা উত্তর কন্নড় অঞ্চলের গঙ্গ রাজাদের সিংহাসনচ্যুত করে। এইসময় বয়নাড় অঞ্চল দুটি ভাগে বিভক্ত ছিল, সেগুলি হল - বীর বয়লনাড় এবং চগি বয়লনাড়। মহীশূর অনুশাসনগুলির (সম্ভবত এগুলিতে উক্ত দেশের অবিশ্বাস্য সৌন্দর্যের ফলে একাধিক‌ বহিরাগত আক্রমণ এবং তাদের ম্যালেরিয়ায় মৃত্যুর কথা উল্লেখ রয়েছে) একটিতে উল্লেখ রয়েছে 'এই বায়ল ভূমিরই একটি বহুতলা বাড়ীতে থাকতেন কাল কুঞ্চিত চুল যুক্তা, পূর্ণচন্দ্র মুখসদৃশা, অপাঙ্গ দৃষ্টিযুক্তি এবং কৃষাঙ্গ দেহিনী চারজন পৃথক পৃথক অথবা উক্ত সকল বৈশিষ্ট্যসম্পন্না একজন নির্দিষ্ট ব্যভিচারিণী নারী।  বয়লনাড় খ্রিস্টীয় একাদশ শতাব্দীর কালে কদম্ব ও রাজা রবিযম্মারস-এর এর শাসনকালে কদম্ব রাজ্যের অন্তর্ভুক্ত হয় এবং সেই সময় বয়লনাড়ের রাজধানী ছিলো পুন্নাড়। আবার ১০৯০ খ্রিস্টাব্দের আশেপাশে কান্তিরাও-এর চগি বয়লনাড় অঞ্চলের রাজত্ব করার কথা উল্লেখ রয়েছে। ১১০৮ স্টাতে বীর বয়লনাড় অঞ্চলের শাসক ছিলেন রাজা রবি চল্লাম্মা।
১১০৪ খ্রিস্টাব্দে হৈসল রাজ বংশের রাজা বিষ্ণুবর্ধন বয়লনাড় অঞ্চল আক্রমণ করে। তবে এরই মাঝে ১১৩৮ খ্রিস্টাব্দ নাগাদ কদম্ব রাজা মুক্কন্ন‌ এই অঞ্চল শাসন করতেন বলেও জানা যায়।
হৈসল সাম্রাজ্যের পতনের পর খ্রিস্টীয় চতুর্দশ শতকে বিজয়নগর সাম্রাজ্যের রাজারা এই অঞ্চলের উপর আধিপত্য বিস্তার করে। বিজয়নগরের সঙ্গম রাজবংশীয় এক সেনাধ্যক্ষ ইম্মাড়ি কদম্ব রায় বোডেয়াইয়া বয়লনাড় অঞ্চল শাসন করতেন বলে জানা যায়।
১৬১০ খ্রিস্টাব্দ নাগাদ মহীশূরের ওয়াদিয়ার রাজা উদয়র বয়লনাড় থেকে বিজয়নগরের সেনাধ্যক্ষকে অপসারিত করেন এবং নিজে বয়ালনাড়ু ও নীলগিরি শাসক হিসাবে পদগ্রহণ করেন৷ এই বয়লনাড়ই বর্তমান বয়নাড়৷ হায়দার আলির শাসনকালে এই অঞ্চলে বৈতিরী থেকে তাম্রসেরি পর্যন্ত গিরিপথ তৈরী করা হয়, যা ঘাটরোড নামে পরিচিত৷ পরবর্তীকালে ব্রিটিশ শাসকরা এই পথটি কার্টার রোড পর্যন্ত দীর্ঘায়িত করেন৷ টিপু সুলতানের রাজত্বকালে বয়লনাড়ুতে ব্রিটিশদের আনাগোনা বৃদ্ধি পেতে থাকে৷ এরপর সাম্রাজ্যের ওপর বহু ঝড়ঝঞ্ঝা ও প্রতিকূলতা আসে৷ ১৭৯২ খ্রিস্টাব্দে ব্রিটিশ কোম্পানি টিপু সুলতানের সাথে শ্রীরঙ্গপত্তমের সন্ধি অনুসারে মালাবার অঞ্চল এর অংশ হিসেবে বয়নাড় দাবি করেন টিপু সুলতান ব্রিটিশ কোম্পানির গভার্নমেন্ট জেনারেল এর নিকট নিজের হার মেনে নেন। কিন্তু তার যুক্তি অনুযায়ী, বয়নাড়ের ওপর দীর্ঘ শতক ধরে কর্নাটকের কন্নড় রাজাদের আধিপত্যের দলিল এবং মালাবার অঞ্চল থেকে বয়নাড় অঞ্চলের ভৌগোলিক এবং রাজনৈতিক পার্থক্যকে প্রামাণ্য হিসেবে ধরে, ১৭৯৮ খ্রিস্টাব্দে লর্ড মর্নিংটন ঘোষণা করেন যে, ১৭৯২ এর চুক্তি অনুযায়ী বয়নাড় অঞ্চলকে ইস্ট ইন্ডিয়া কোম্পানিকে সমর্পিত করা হয়নি। একই সময়ে ব্রিটিশ ইস্ট ইন্ডিয়া কোম্পানি বয়নাড়ের ওপর থেকে তাদের ব্রিটিশ সেনাদের সরিয়ে নিয়ে টিপু সুলতানকে রাজত্বের দায়ভার ছেড়ে দেন। ১৭৯৯ খ্রিস্টাব্দে সুলতানি সাম্রাজ্যের পতনের পর ওই বছরই মহীশূর চুক্তির দ্বারা ব্রিটিশ কোম্পানি মহীশূর রাজাকে এটি হস্তান্তর করেন। কিন্তু ১৮০৩ খ্রিস্টাব্দের ২৯শে ডিসেম্বর ইস্ট ইন্ডিয়া কোম্পানির অন্য একটি পরিপূরক চুক্তির মাধ্যমে বয়নাড়কে প্রশাসনিকভাবে চোলদের অধীনস্থ করা হয়। আর্থার ওয়েলেসলি সাথে শ্রীরঙ্গপত্তমের সন্ধি অনুসারে উত্তর বয়নাড় প্রাচীন কোট্টায়ম রাজবংশের পোলাচি রাজার শাসনাধীন হয়।
অন্তিমে ব্রিটিশরা গভীর ডঙ্গলের ভেতর থেকে আত্মহননকারী রাজার মৃতদেহ উদ্ধার করেন৷ এভাবে বয়নাড় ব্রিটিশদের হস্তোগত ক্ষয় এই ধীরে ধীরে এটি গড়ে পরিণত হয়৷ বয়নাড়ুর দুরূহ খাঁড়াই পর্বতগাত্রে সড়ক নির্মাণ করে তারা জনসংযোগ বাড়ানোর চেষ্টা করেন এবং মালভূমি ও উচ্চভূমি অঞ্চলগুলিতে চা এবং অন্যান্য একাধিক ফসল চাষে উৎসাহ দিতে থাকেন৷ নির্মিত হয় কালিকট ও তালসেরি অবধি বিস্তৃত সড়ক৷ পরে তারা গুড়লুর হয়ে কালপেট্টা থেকে মহীশূর এবং ঊটি অবধি পাকা সড়ক নির্মাণ করান৷ কেরালার বিভিন্ন অঞ্চল থেকে বহু মানুষ এখানে এসে বসবাস করা শুরু করেন এবং সময়ের সাথে বয়নাড় অর্থনৈতিক ফসলোৎপাদনের অন্যতম স্থানে পরিণত হয়৷ বিংশ শতাব্দীর শুরুর দিক থেকে এই অঞ্চলে কৃষিকার্যের প্রসার বৃদ্ধি পায়৷ ঘটনাচক্রে ১৯৫৬ খ্রিস্টাব্দের রাজ্য পুনর্গঠন আইন অনুসারে ভৌগোলিক বিচ্ছিন্নতা সত্ত্বেও ভাষার ভিত্তিতে এটি কেরালা রাজ্যের অন্তর্ভুক্ত হয়৷ এখনো এই জেলাতে যথেষ্ট পরিমানে ভাষিক সংখ্যালঘু কন্নড়ভাষী ও কন্নড় রাজাদের রাজত্বশাসনের বহু প্রমাণই প্রকট৷ ১৯৫৬ খ্রিস্টাব্দের নভেম্বর মাসে কেরালা রাজ্যের আনুষ্ঠানিক প্রতিষ্ঠার সময়ে বর্তমান বয়নাড়ু জেলাটি পূর্বতন কণ্ণুর জেলার অংশ ছিলো৷ পরবর্তীকালে দক্ষিণ বয়নাড় অঞ্চল পূর্বতন কালিকট জেলার সহিত সংযুক্ত করা হয়৷ উন্নতির স্বার্থে বয়নাড় অঞ্চলের স্থানীয় বাসিন্দাদের দাবি পূরণ করতে কণ্ণুর জেলা থেকে উত্তর বয়নাড় ও কালিকট থেকে দক্ষিণ বয়নাড় যুক্ত করে একটি অবিচ্ছিন্ন বয়নাড় জেলা গঠন করা হয়৷ আনুষ্ঠানিকভাবে ১৯৮০ খ্রিস্টাব্দের ১লা নভেম্বর তারিখে কেরালার ১২তম জেলারূপে বয়নাড় জেলা প্রতিষ্ঠিত হয়৷ নবগঠিত জেলাহ তিনটি তালুক হলো যথাক্রমে; বৈতিরি, মানন্তবাড়ি, এবং সুলতান বতেরি৷
ভূগোল
বয়নাড় জেলাটি দাক্ষিণাত্য মালভূমির দক্ষিণ দিকে অবস্থিত এবং পশ্চিমঘাট পর্বতমালার দক্ষিণাংশের পর্বতের ওপর অবস্থিত। জেলাটির একটি বৃহৎ অঞ্চল জঙ্গলাচ্ছন্ন হলেও ইদানীংকালে ঘটে যাওয়া একাধিক বন বিপর্যয়ের ঘটনা জনসমক্ষে উঠে এসেছে, যা ভবিষ্যতে বিপুল পরিমাণপ্রাকৃতিক সম্পদের উৎসের ক্ষতি করবে বলে আশঙ্কা রয়েছে। ‌ জেলাটিতে পশ্চিমঘাট পর্বতমালার গাত্র বরাবর একাধিক ট্র্যাকিংয়ের পথ রয়েছে, যা রাজ্যের পর্যটনকেও ত্বরান্বিত করে। বয়নাড় জেলার সর্বোচ্চ শৃঙ্গটি হল ২১০০ মিটার উচ্চ চেম্ব্রা শিখর, এছাড়াও রয়েছে ২০৭৯ মিটার উচ্চ বাণাসুর শিখর।
জেলাটিতে পর্যাপ্ত পরিমাণে জলাধার এবং জলের উৎস রয়েছে। জলবিভাজিকা অবস্থিত হওয়ার ফলে এই জেলাতে পূর্ববাহিনী এবং পশ্চিমবাহিনী উভয় প্রকার নদী বিদ্যমান। কাবেরী নদীর অন্যতম উপনদী কাবিনী এই জেলার প্রধান নদীগুলির একটি, এছাড়া কেরালা তিনটি পূর্ব বাহিনী নদীর মধ্যে একটি এই নদী। কাবিনী নদীর একাধিক উল্লেখযোগ্য উপনদী হল; তিরুনেল্লি নদী, পানমরম নদী এবং মানন্ত‌বাড়ি নদী। এই ছোট ছোট নদী গুলি জেলাটিতে‌ পর্যাপ্ত জলের উৎস এবং তার সাথে মনোরম প্রাকৃতিক দৃশ্যের উপস্থিতি পর্যটক অনুকূল। পানমরম একাধিক উপর নদী বিধৌত জল একত্রিত করে গর্ভবতীর সংকীর্ণ কাঁধ বরাবর বয়ে পানমরম উপত্যকায় প্রবেশ করে। এই জেলা অতিক্রম করে বেশ কিছুটা দূরত্ব পর নদীটি তোণ্ডারমুড়ি নিম্ন উপত্যকা থেকে সৃষ্ট মানন্ত‌বাড়ি নদীর সহিত মিলিত হয়।
সীমানা
বয়নাড় জেলার উত্তর দিকে রয়েছে কর্ণাটক রাজ্যের কোড়গু জেলা, উত্তর-পূর্ব দিকে রয়েছে মহীশূর জেলা, পূর্ব দিকে রয়েছে চামরাজনগর জেলা, দক্ষিণ-পূর্ব দিকে রয়েছে তামিলনাড়ু রাজ্যের নীলগিরি জেলা, দক্ষিণ দিকে রয়েছে কেরলের মালাপ্পুরম জেলা, দক্ষিণ-পশ্চিম দিকে রয়েছে কালিকট জেলা এবং উত্তর-পশ্চিম দিকে রয়েছে কণ্ণুর জেলা৷ জেলার পুলপল্লীতে রয়েছে একমাত্র লব- কুশের মন্দির৷ বৈতিরিতে রয়েছে কেরালার একমাত্র কাঁচের মন্দির, যা মূলত একটি জৈন মন্দির৷ এই জেলায় অবস্থিত অম্বুকুঠি পাহাড় থেকে প্রাপ্ত সুত্র এবং গুহালেখ থেকে প্রমাণিত হয় এই অঞ্চল নব্য নগরায়ণ যুগের সমসাময়িক৷
বাণাসুর সাগর বাঁধ
কালপেট্টায় অবস্থিত কাবিনী নদীর উপনদী কারমনতোড়ু নদীর ওপর বাণাসুর সাগর বাঁধ ভারতের বৃহত্তম এবং এশিয়ার দ্বিতীয় বৃহত্তম ভূ-বাঁধ বলে মনে করা হয়। বাঁধটি বানাসুর পর্বতের পাদদেশে অবস্থিত হওয়ার কারণে উহার এইরূপ নামকরণ। বাণাসুর ছিলেন কিরল এর বিখ্যাত শাসক তথা পুরাণে বর্ণিত রাজা মহাবলীর পুত্র। কাক্কয়ম হাইড্রো-ইলেকট্রিক তাপবিদ্যুৎ প্রকল্প বাস্তবায়নে, সেচের জলের চাহিদা পূরণ করতে এবং পানীয় জলে সুলভ করতে ১৯৭৯ খ্রিস্টাব্দে বাণাসুর সাগর বাঁধ তৈরি প্রকল্পটি চালু করা হয়।‌ কালপেট্টা থেকে ২১ কিলোমিটারে দূরে অবস্থিত এই বাঁধটি জেলার অন্যতম পর্যটন স্থল৷ বাঁধটি বৃহদাকৃতি পাথর ও বোল্ডারের দ্বারা উন্নত প্রযুক্তির সাহায্যে নির্মিত৷
কারাপ্পি বাঁধ
কাবিনী নদীর উপনদী কারাপ্পি নদীর ওপর নির্মীত কারাপ্পি বাঁধ ভারতের বৃহত্তম বাঁধগুলির একটি৷ বাঁধটি বৈতিরি তালুকের বলবট্টতে অবস্থিত৷ এই বাঁধটির জল বয়নাড় জেলার বৈতিরি তালুক এবং পার্শ্ববর্তী সুলতান বতেরি তালুকের মোট ৫৫৮০-৫৬০০ হেক্টর জমিতে সেচকার্যের জন্য ব্যবহৃত হয়৷ জলাধারটির সর্বাধিক মোট ধারণক্ষমতা ৭৬.৫০ মিলিয়ন কিউবিক মিটার এবং সাধারণ ধারণক্ষমতা ৭২ মিলিয়ন কিউবিক মিটার জল।
অর্থনীতি
২০০৬ খ্রিস্টাব্দে ভারত সরকারের গ্রামীণ বিকাশ এবং পঞ্চায়েত রাজ মন্ত্রণালয় বয়নাড় জেলাটিকে ভারতের তৎকালীন ৬৪০ টি জেলার মধ্যে অর্থনৈতিকভাবে পিছিয়ে পড়া আড়াইশো টি জেলার তালিকার অন্তর্ভুক্ত করেছে। এরকম পিছিয়ে পড়া জেলার তকমা প্রাপ্ত কেরালার দুটি জেলার মধ্যে বয়নাড় একটি। জেলাটি ব্যাকওয়ার্ড রিজিওন গ্রান্ট ফান্ড বা বিআরজিএফ এর আওতাভুক্ত।
জনতত্ত্ব
কেরালার অন্যান্য জেলার ক্ষেত্রে জেলা সদরের নাম থেকেই সমগ্র জেলাটির নাম এসেছে কিন্তু বয়নাড় ও ইদুক্কি জেলা দুটি ক্ষেত্রে এর ব্যতিক্রম লক্ষ্য করা যায়। এই জেলাতে বয়নাড় শহর নামে কোন নেই।
২০১১ খ্রিস্টাব্দে ২০১১ ভারতের জনগণনা ভারতের জনগণনা অনুসারে বয়নাড় জেলার মোট জনসংখ্যা ছিল ৮,১৭,৪২০ জন, যা কোমোরোস রাষ্ট্রের জনসংখ্যার সমতুল্য। এটি কেরালার সবচেয়ে কম জনসংখ্যা বিশিষ্ট জেলা। জনসংখ্যার বিচারে ২০১১ খ্রিস্টাব্দে ভারতের মোট ৬৪০ টি জেলার মধ্যে এই জেলাটি ৪৮২তম স্থান অধিকার করেছে। জেলাটির জনঘনত্ব । ২০০১ থেকে ২০১১ শ্রেষ্ঠত্বের মধ্যেই জেলাটির জনসংখ্যা বৃদ্ধির হার ছিল ৪.৬০ শতাংশ। বয়নাড়ে প্রতি হাজার পুরুষে জন ১০৩৫ নারী বাস করেন। জেলাটিতে মোট সাক্ষরতার হার ৮৯.০৩ শতাংশ, যেখানে পুরুষ সাক্ষরতার হার ৯২.৫১ শতাংশ এবং নারী সাক্ষরতার হার ৮৫.৭০ শতাংশ।
জেলাটির আদি অধিবাসীরা হলেন পণিয়া, উরালি কুরুম এবং কুরিচ্যরা৷ এখানে মোট ২১টি পল্লীগ্রামে বাডাগা জনজাতির লোকেরা বসবাস করেন৷ লিঙ্গুইস্টিক সার্ভে এন্ড হিস্টরি অব কলোনেল উইলক্স অনুসারে সম্পূর্ণ বয়নাড় অঞ্চলটিই কন্নড় ভাষী অঞ্চল ছিল, যদিও পরবর্তীকালে রাজ্য পুনর্গঠন আইনে এটির মালায়ালাম ভাষী জেলা হওয়ার তথ্য পাওয়া যায়‌।
২০১৯ খ্রিস্টাব্দের ২২শে মে তারিখে ইলেকশন কমিশন সুলতান বতেরিতে প্রথম ইলেকট্রনিক ভোটিং মেশিন এবং ভোটার ভেরিফিকেশন পেপার অডিট ট্রায়াল মেশিনদুটি আনেন।
পরিবহন
কালিকট থেকে কোল্লেগাল অবধি বিস্তৃত জাতীয় সড়ক ৭৬৬ (ভারত)|৭৬৬ নং জাতীয় সড়কটি বয়নাড়ু জেলার পশ্চিম থেকে পূর্বে বিস্তৃত৷ এই সড়কটি কেরালা-তামিলনাড়ু সীমান্তে বন্দীপুর জাতীয় উদ্যানের মধ্য দিয়ে দীর্ঘায়িত৷
আবদুল হাই পাহাড়পুরী
শিক্ষা জীবন
প্রাথমিক জীবনে তিনি পাহাড়পুর ইমদাদুল উলুম মাদ্রাসা ও পরে জামিয়া কুরআনিয়া লালবাগে লেখাপড়া করেন। এরপর তিনি পাকিস্তানের মুলতানের জামিয়া খায়রুল মাদারিসে এক বছর অধ্যয়ন করেছেন। মুলতান যাওয়ার আগে কিছুদিন তিনি ইউসুফ বিন্নুরীর দরসে অংশগ্রহণ করেছিলেন এবং মুহাম্মদ শফী উসমানী, মুহাম্মদ ইদ্রিস কান্ধলভি সহ প্রমুখ খ্যাতিমান ব্যক্তিত্বদের সান্নিধ্যে ছিলেন।
কর্মজীবন
নূরীয়া মাদ্রাসায় শিক্ষকতার মাধ্যমে তিনি কর্মজীবনের সূচনা করেন। পরবর্তীতে তিনি জামিয়া রাহমানিয়া আরাবিয়া, ঢাকা, জামিয়া মুহাম্মদিয়ায়, মুসলিম বাজার মাদরাসা সহ জীবনের শেষ মুহূর্ত পর্যন্ত লালমাটিয়া মাদ্রাসায়ও শিক্ষকতা করেছেন এবং সহীহ বুখারীর পাঠদান করেছেন। লন্ডনের বর্তমান তাবলিগ জামাতের মারকাজ মসজিদ সহ উল্লেখযোগ্য সংখ্যক মসজিদ-মাদ্রাসা প্রতিষ্ঠা ও পৃষ্ঠপোষকতা করেছেন। মারকাজ মসজিদটি প্রতিষ্ঠার পরে ১ বছর ইমামতি ও খতিবের দায়িত্ব পালন করেছিলেন।
পরিবার
তিনি মাওলানা মুহাম্মদুল্লাহ হাফেজ্জী হুজুর এর মেয়েকে বিবাহ করেন। পারিবারিক জীবনে তিনি ৩ ছেলে ও ৮ মেয়ের জনক।
তাসাউফ
তিনি মোহাম্মদ উল্লাহ হাফেজ্জীর খলিফা ছিলেন।
মৃত্যু
তিনি ২০১৬ সালের ২৯ আগস্ট মৃত্যুবরণ করেন। ঐ দিনই প্রায় রাত ১০ টায় কামরাঙ্গীর চর জামিয়া নূরীয়া মাদরাসার মসজিদ প্রাঙ্গনে জানাজার নামাজ অনুষ্ঠিত হয়। এবং নূরীয়া মাদরাসার গোরস্থানে দাফন করা হয়। এই খনজন্মা মনিষীর জানাজায় বিপুলসংখ্যক লোকসমাগম হয়,নূরীয়া মাদরাসা থেকে কুমিল্লা পারা পর্যন্ত লোকে লোকারণ্য হয়। তার শেষ গোসল দেন তারই খাদেম ইমরান হুসাইন হাবিবী, নোমান হুসাইন ও নূর আলম এবং জানাযার ইমামতি করেন তার মেজো ছেলে মাওলানা আবরারুজ্জামান পাহাড়পুরী
ডেভিড অ্যালান ব্রমলি
ডেভিড অ্যালান ব্রমলি একজন কানাডিয়ান-আমেরিকান পদার্থবিদ, একাডেমিক প্রশাসক এবং মার্কিন প্রেসিডেন্ট জর্জ এইচ ডব্লিউ বুশের বিজ্ঞান উপদেষ্টা ছিলেন।
জীবনী
ব্রমলি ১৯২৬ সালের ৪ মে কানাডার অন্টারিওতে জন্মগ্রহণ করেন। তিনি কুইন্স বিশ্ববিদ্যালয় থেকে ১৯৪৯ সালে ব্যাচেলর অব সাইয়েন্স এবং ১৯৫০ সালে মাস্টার অব সায়েন্স ডিগ্রি অর্জন করেন। তিনি রোচেস্টার বিশ্ববিদ্যালয় থেকে ১৯৫২ সালে মাস্টার অব সায়েন্স এবং পিএইচডি ডিগ্রি অর্জন করেন। তিনি রোচেস্টার বিশ্ববিদ্যালয়ে ১৯৫২ থেকে ১৯৫৩ সাল পর্যন্ত ইন্সট্রাক্টর এবং ১৯৫৩ থেকে ১৯৫৪ সাল পর্যন্ত সহকারী অধ্যাপক হিসেবে কর্মরত ছিলেন। তিনি ১৯৬০ সালে ইয়েল বিশ্ববিদ্যালয় এ পদার্থবিজ্ঞানের সহযোগী অধ্যাপক হিসেবে যোগদান করেন। তিনি ১৯৬১ সালে অধ্যাপক নিযুক্ত হন এবং ১৯৬০ থেকে ১৯৬৩ সাল পর্যন্ত হেভী আয়ন অ্যাক্সিলারেটর ল্যাবের সহযোগী পরিচালক হিসেবে দায়িত্ব পালন করেন। তিনি ১৯৭০ থেকে ১৯৭৭ সাল পর্যন্ত পদার্থবিজ্ঞান বিভাগের চেয়ারম্যান হিসেবে দায়িত্ব পালন করেন। তিনি ১৯৯৭ সালে আমেরিকান ফিজিক্যাল সোসাইটির প্রেসিডেন্টের দায়িত্ব পালন করেন।
১৯৬৩ সালের ঢালিউড চলচ্চিত্রের তালিকা
১৯৬৩ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা। ঐ বছর ঢাকা থেকে মোট পাঁচটি চলচ্চিত্র মুক্তি পায়। এর মধ্যে দুইটি বাংলা ভাষায় ও তিনটি উর্দু ভাষায় নির্মিত হয়।
তাকি উসমানি সম্পর্কিত নিবন্ধসমূহ
ডান|220x220পিক্সেল তাকি উসমানি সম্পর্কিত নিবন্ধ:
গোবিন্দভোগ চাল
গোবিন্দভোগ চাল পশ্চিমবঙ্গে চাষ করা হয় । এটি ছোটো দানার সুগন্ধি চাল। এটি খানিক চটচটে ভাব যুক্ত ঘিয়ের গন্ধ যুক্ত চাল। গোবিন্দ না কৃষ্ণের ভোগ রান্নার জন্য এই চাল ব্যবহার করা হয় বলে এই চালের নাম গোবিন্দভোগ চাল।
এই চাল ঐতিহ্যগতভাবে বর্ধমান হুগলি নদিয়া বীরভুম জেলায় চাষ করা হয়। পরবর্তীকালে বাঁকুড়া ও পুরুলিয়াতে চাষ করা হয়।
ভৌগোলিক স্বীকৃতি
২০১১ সালের আগস্ট মাসে ভারত সরকার গোবিন্দভোগ চালকে পশ্চিমবঙ্গের বলে স্বীকৃতি দিয়েছে।
ওয়েপন
ওয়েপন ছিল একটি বাংলাদেশী-কানাডা ভিত্তিক ব্ল্যাকেন্ড ডেথ মেটাল ব্যান্ড যা ২০০৩ সালে শুরু করেন বাংলাদেশী মূল ব্যক্তি ভেটিস মোনার্ক তার কানাডায় অভিবাসনের আগে। ওয়েপন এই পর্যন্ত একটি ডেমো, ২টি ইপি এবং ২টি পুরো সিডি (ফুল লেন্থ) প্রকাশ করেছে।
"উইথ ইন দা ফ্লেশ অব দা স্যাটানিস্ট" ও "ভায়োলেটেড হিজাব"
তাদের প্রথম ডেমো উইথ ইন দ্যা ফ্লেশ অব দ্যা স্যাটানিস্ট প্রকাশিত হয় ২০০৪ সালে এরপর ভায়োলেটেড হিজাব (ইপি) ২০০৫ সালে। এসব প্রকাশের পর তারা তাদের ইপি 'পারা ভ্যাক্তি ... স্যালভেশন' প্রকাশ করেন ২০০৮ সালে। ওয়েপন ব্যান্ড তাদের স্যাটানিজম সম্পর্কীত গানের কথার জন্য পরিচিত। তাদের ডেব্যু অ্যালবাম ড্রাকোনিয়ান প্যারাডিগম সারা বিশ্বে মুক্তি পায় ২০০৯ সালের গ্রীষ্মকালে আমেরিকার শ্রদ্ধেয় রেকর্ড লেবেল দ্যা আজনা অফেনসিভ থেকে। ওয়েপন যখন ফুল মুন প্রডাকশনের সাথে চুক্তিবদ্ধ ছিল তখন তারা দ্যা আজনা অফেনসিভ রেকর্ডসের সংস্পর্শে আসে। তাদের একটি গান রেমন্যান্টস অব আ বার্ন্ট মস্ক সেতারের সাহায্য নিয়ে তৈতি হয়। ইনকফিন প্রোডাকশন থেকে ড্রাকোনিয়ান প্যারাডিগম অ্যালবামের একটি ক্যাসেট সংস্করন বের হয়। ওয়েপন ব্যান্ড কিছু নির্বাচিত কনসার্ট করেছে বেহেমথ, সেপ্টিক ফ্লেশ, লাইটেনিং সোর্ড অব ডেথ, মিতোচোন্ড্রিয়ন ইত্যাদি ব্যান্ডের সাথে। ২০১০ সালের প্রথম দিকে তারা আগোনিয়া রেকর্ডসের সাথে চুক্তি বদ্ধ হয়েছে সারা ইউরোপে তাদের দ্বিতীয় অ্যালবাম প্রকাশ করার জন্য যা আমেরিকাতে করবে আজনা অফেনসিভ। ২০১০ সালে তাদের ২য় অ্যালবাম ফ্রম দ্যা ডেভিলস টোম্ব প্রকাশিত হবে। গানের কথাতে একটা গভীর দার্শনিক প্রচেষ্টা লক্ষ্যণীয় যার উৎস হয়ত প্রোথিত নয় খ্রিস্টান পটভূমিতে, যা শিকড় হয়ত খ্রিস্টানবিরোধিতায় আছে এবং এটা তার শয়তানী দর্শনকে আরো সতেজ করে তুলেছে।
গানের ধরন এবং কথা
"মুহাম্মাদ বিলাপ করছে একটা ভাঙ্গা ক্ষতিকর জিনিসের মতো এবং শুধু মৃত ফিসফিস আল্লাহু আকবর !" এটা গানের লাইন ওয়েপন ব্যান্ডের যা প্রকাশ করে সরাসরি গভীর গুপ্তবিদ্যার লিরিক। তাদের গান প্রভাবিত হয়েছে মেইহেম, ডিসাইড, ভন, মরবিড এ্যাঞ্জেল, মিস্টিফার, সাম্যায়েল, এনটোম্বড, স্যাডিস্টিক এক্সিকিউয়েশন, আস্টারস হ্যামার, বোল্ট থ্রোয়ার ইত্যাদি ব্যান্ডের মাধ্যমে ভোকাল ভেটস মোনার্ক বলেন: আমার কোন বিশেষ ধরনের ব্যবস্থা লাগে না যেমন- ক্যান্ডেল, ধূপের গন্ধ গানের কথা লেখার জন্য। আমি অনুভব করি স্বয়ং লুসিফার তার কথা বলছেন আমার আংগুলের মাধ্যমে …এটা বর্ণনা কয়ার কঠিন কারণ আমি কখনো ধারণা করিনি যে এটা কাজ করবে।
নিউ মার্কেট মেট্রো স্টেশন
নিউ মার্কেট মেট্রো স্টেশন হায়দ্রাবাদ মেট্রোর লাল লাইনে অবস্থিত। এই স্টেশনটি ২০১৮ সালে সর্বসাধারণের জন্য উন্মুক্ত করা হয়। এটি সুস্রুত হাসপাতাল, পল্টন রোড, মলাকপেট গুঞ্জ, ব্যাংক অফ বরোদা, এসার পেট্রোল পাম্প, বিজয়া ব্যাংক এবং জামিয়া মসজিদ রাস্তার নিকটে অবস্থিত।
ইতিহাস
এই স্টেশনটি ২৪ সেপ্টেম্বর ২০১৮ সালে খোলা হয়।
গঠন
নিউমার্কেট স্টেশনটি হায়দ্রাবাদ মেট্রো-এর লাল লাইন-এ অবস্থিত একটি মেট্রো স্টেশন।
সুবিধা
স্টেশনের রাস্তা স্তর থেকে প্ল্যাটফর্ম স্তর পর্যন্ত সিঁড়ি, লিফট এবং এসকেলেটর রয়েছে, যা সহজ এবং আরামদায়কভাবে স্টেশনে প্রবেশের সুবিধা প্রদান করে। এছাড়াও, লিফ্টের অভ্যন্তরে অপারেশন প্যানেলগুলি এমন একটি স্তরে ইনস্টল করা যা সক্ষম-প্রবীণ এবং প্রবীণ নাগরিকসহ ভিন্নভাবে অক্ষম যাত্রীরাও ব্যবহার করতে পারে।
ট্রেন পরিষেবা
প্রতি ৩.৫ - ৭ মিনিট অন্তর তিন কোচ বিশিষ্ট ট্রেনগুলি এই স্টেশন হয়ে মিয়াপুর এবং এলবি নগরের মধ্যে চলাচল করে।
পশ্চিমবঙ্গের রক গান
রক সঙ্গীত পশ্চিমবঙ্গের মধ্যে সম্ভূত, কলকাতা, পশ্চিমবঙ্গ, ভারত. প্রথম পরিচিত বাংলা রক ব্যান্ড এবং ভারতের প্রথম রক ব্যান্ড ছিল Moheener Ghoraguli. আধুনিক কালে, এই ধরনের সঙ্গীত বিকৃত ইলেকট্রিক গিটার, খাদ গিটারএবং ড্রামস ব্যবহার করা হয়, কখনও কখনও সঙ্গে অনুষঙ্গী, pianos এবং কীবোর্ড. প্রথম বার যন্ত্র ব্যবহৃত আধুনিক কালে ছিল দ্বারা সংসর্গী, স্যাক্সোফোন, বাঁশি, বেহালা এবং খাদ, বেহালা. বাংলা রক এলাকার ভিত্তিতে দুটো ভাগে বিভক্ত: প'শ্চিমবঙ্গের বাংলা রক, আর বাংলাদেশের বংলা রক। প'শ্চিমবঙ্গের বাংলা রকের ম'ধ্যে ফ়স়িল্স়, ক্যাকটাস, ম'হীনের ঘোড়াগুলি ইত্যাদি আছে।
বিশ্ব ম্যালেরিয়া দিবস
বিশ্ব ম্যালেরিয়া দিবস প্রতিবছর এপ্রিল মাসের ২৫ তারিখে সমগ্র বিশ্বে পালন করা সচেতনতামূলক দিবস। রাষ্ট্রসংঘর বিশেষ সংস্থা বিশ্ব স্বাস্থ্য সংস্থার তত্ত্বাবধানে এই দিবস সমগ্র বিশ্বের এর সদস্য রাষ্ট্রসমূহ এবং এর সঙ্গে জড়িত অন্য সংস্থাগুলি ম্যালেরিয়া প্রতিরোধ এবং সচেতনতা সৃষ্টির জন্য এই দিবস পালন করে। ১০৬ টি দেশের প্রায় ৩.৩ বিলিয়ন লোক ম্যালেরিয়ার কবলে পরার সম্ভাবনা আছে। ২০১২ সালে ম্যালেরিয়াতে প্রায় ৬,২৭,০০০ মানুষের মৃত্যু হয়েছিল। এর বহুসংখ্যক আফ্রিকার শিশু ছিল। এশিয়া, ল্যাটিন আমেরিকা, মধ্য প্রাচ্য এবং ইউরোপের কিছু অংশ ম্যালেরিয়ার কবলে পড়েছে।
বিশ্ব ম্যালেরিয়া দিবস বিশ্ব স্বাস্থ্য সংস্থা পালন করা বিশ্বের স্বাস্থ্যের সঙ্গে জড়িত ৮ টা সরকারি দিবস এবং কার্যসূচীর অন্যতম। বাকীগুলো হল বিশ্ব যক্ষ্মা দিবস, বিশ্ব রোগপ্রতিরোধক সপ্তাহ, বিশ্ব স্বাস্থ্য দিবস, বিশ্ব তামাকবিরোধী দিবস, বিশ্ব এইডস দিবস, বিশ্ব রক্তদাতা দিবস এবং বিশ্ব হেপাটাইটিস দিবস.
বিশ্ব ম্যালেরিয়া রিপোর্টের সাম্প্রতিক তথ্য অনুসারে, ২০১৫ সালে প্রায় ৪,২৯,০০০ মানুষের মৃত্যু এবং ২১২ মিলিয়ন নতুন করে ম্যালেরিয়াতে আক্রান্ত হয়েছিল। ২০১০ সাল থেকে ২০১৫ সাল পর্যন্ত ম্যালেরিয়া রোগে আক্রান্ত ব্যক্তির হার ২১% এবং মৃত্যুর হার ২৯% কমেছে। উপ-সাহারান আফ্রিকাতে সেই হার ক্রমে ২১% এবং ৩১% কমেছে।
হলুদঘন্টী ফ্যান্টাইল
হলদেপেটী ফ্যান্টাইল বা হলুদঘন্টী ফ্যান্টাইল (Chelidorhynx hypoxanthus) একটি দক্ষিণ ও দক্ষিণ-পূর্ব এশীয় পাখি। এটি হলুদ-পেটযুক্ত পরী-ফ্যান্টাইল হিসাবেও পরিচিত। পাখিটি দক্ষিণ এশিয়া, হিমালয় এবং থাইল্যান্ড, ভিয়েতনাম এবং মায়ানমার সহ দক্ষিণ-পূর্ব এশিয়ার কিছু অংশে পাওয়া যায়।
এটি আকারে প্রায় ৮ সেন্টিমিটার। এর নিচের দিকে হলুদ এবং একটি কালো চোখের স্ট্রাইপ, সাদা উইং-বার এবং ব্রড ব্ল্যাক লেজ সাদা টিপড রয়েছে।
জায়েদ ইবনে উমর
থাম্ব| ইসলামিক ক্যালিগ্রাফিতে জায়েদ ইবনে ওমরের নাম জায়েদ ইবনে ওমর ( زيد بن عمر ) ইসলামের দ্বিতীয় খলিফা উমর ইবনুল খাত্তাবের পুত্র এবং চতুর্থ খলিফা আলী ইবনে আবি তালিবের নাতি ছিলেন।
জীবনী
তিনি ছিলেন উমর এবং তাঁর স্ত্রী উম্মে কুলসুম বিনতে আলীর পুত্র।
বনু-আদি গোত্রের মধ্যে শান্তি আনার চেষ্টা করতে গিয়ে তাকে হত্যা করা হয়েছিল। যেখানে একই ঘটনায় তার মা উম্মে কুলসুম মারা যান। তিনি কোন বংশধরকে রেখে যান নি।
স্পিনিন রেকর্ডস
স্পিনিন রেকর্ডস (ইংরেজি : Spinnin' Records) নেদারল্যান্ডে অবস্থিত একটি রেকর্ড লেবেল, যার ২২মিলিয়নেরও অধিক ইউটিউব সাবস্ক্রাইবার এবং ১৩ বিলিয়নেরও বেশি ভিডিও ভিউ রয়েছে। ২০১৭ সালের সেপ্টেম্বরে, ওয়ার্নার মিউজিক গ্রুপ ১০০ মিলিয়ন ডলারে স্পিনিন রেকর্ড এর স্বত্ত্বাধিকার কিনে নেয়।
ইতিবৃত্ত
সাবেক ডাচ রেডিও ডিজে ও ব্যাবসায়ী উইলেম ভ্যান কোটেনের সন্তান,এল্কো ভ্যান কোটেন তার বাবার সাথে পাবলিশিং ব্যাবসাতে কর্মরত ছিলেন। ডি গ্রাফ নামের রিদম ইম্পোর্ট এর এক কর্মকর্তার সাথে কোটেন ১৯৯৯ সালে স্পিনিন রেকর্ডস প্রতিষ্ঠা করেন।
স্পিনিন এর ওয়ার্নার মিউজিক গ্রুপের সাথে চুক্তির ব্যাপার নিয়ে দ্বিমত থাকায় সহ-প্রতিষ্ঠাতা এল্কো ভ্যান কোটেন স্পিনিন রেকর্ড ছেড়ে দেন, যার ফলশ্রুতিতে  গ্রাফ সিইও হয়ে যান।
আইওয়াকি নদী
আইওয়াকি নদী (岩木川 আইওয়াকি গায়া) জাপানের পশ্চিম আমোরির জেলার মধ্য দিয়ে প্রবাহিত হয়। নদীটি ১০২ কিলোমিটার (৬৩ মাইল) লম্বা এবং অববাহিকার মোট ক্ষেত্রফল হল ২,৫৪৪ বর্গ কিলোমিটার (৯৮২ বর্গমাইল)। নদী এ্যাক্ট ১৯৬৪ সালের আইওয়াকি ক্লাস ১ নদী হিসেবে মনোনীত এবং জাপানি মন্ত্রণালয়, ভূমি, অবকাঠামো, পরিবহন ও পর্যটন ব্যবস্থা করা হয় নদীটিকে কেন্দ্র করে। আইওয়াকি  নদী জাপানের আমোরি জেলার দীর্ঘতম নদী, এবং নদীটি সেচের উৎস হিসাবে কাজ করায় বড় মাপের চালের ও জেলার আপেল উৎপাদন হিসাবে আমোরি জেলা। আইওয়াকি নদীর উত্তরে. টোহুকু অঞ্চলে রয়েছে ফুকুশিমা দাইইচি পরমাণু বিদ্যুৎ কেন্দ্র। ফুকুশিমা দাইইচি পারমাণবিক দুর্ঘটনার পর তেজস্ক্রিয় পদার্থ দ্বারা গঠিত পদার্থ রয়ে গেছে। পরীক্ষা করার জন্য সিজিয়াম-১৩৪ এবং সিজিয়াম-১৩৭ বহন করতে হবে এবং বাইমান্থলি ভিত্তিতে প্রকাশ করা হয়েছে।
ভূগোল
শিরাকামি-সাঁচি অঞ্চলে ৯৭৮ মিটার উচু মাউন্ট গানমোরি (৯৭৮ মিটার (৩,২৩৮ ফুট)) অবস্থিত কুমারী বন যার একিতা ও আমোরির জেলার পাহাড়ি এলাকা ও তার পরিধি এলাকা হল আইওয়াকি নদীর উৎস। যেমন পূর্বদিকে ছোট জলপ্রবাহ, অতএব নৈসর্গিক মেয়া দুরান্ত দেশ গঠনের বিভিন্ন উপনদীগুলি বড় নদীতে বয়ে যায়। বহুমুখী-ব্যবহারোপযোগী উদ্দেশ্যে আইওয়াকি নদীর কাছে মেয়া বাঁধ অবস্থিত। নদীর প্রবাহ হিরোশাকি শহরের উত্তরের দিকে বিক্ষিপ্ত হয়ে পড়ে। প্রশস্ত তসুগারু কোথায় তা দ্বারা এসেইশি, হিরা, আর নদ-নদী লেক জুসান তসুগার উপদ্বীপের পশ্চিম উপকূলে পতিত হওয়ার পূর্বে সমতল ভূমি, নদী অতিক্রম করেছে। মুখে আইওয়াকি নদীর লেক জুসান মিতোগুচি হিসেবে পরিচিত। আইওয়াকি নদীর অংশে তোয়াদা হাচিমানটাই জাতীয় উদ্যান, তসুগার আধা ন্যাশনাল পার্ক এবং পাঁচটি জেলা পার্ক অংশ হিসেবে রয়েছে।
ব্যবহার
থাম্ব|left| আইওয়াকি তসুগা উপদ্বীপ নদী
আইওয়াকি নদীর জল নদী অববাহিকা এলাকার সেচের প্রধান উৎস। অসংখ্য সেচ খাল তসুগারা সমতল ভূমি জুড়ে তৈরি করা হয়েছে, এবং আইওয়াকি নদীর খাল গুলি বিশাল আমোরির মধ্যে ধান উৎপাদনের জন্য সমর্থন করে। নদীটিকে দ্য মাদার ওফ তসুগার  বলা হয় এই কারণে। আমোরির আপেল জাপানে, র সবচেয়ে বড় প্রযোজক এবং আইওয়াকি নদীর ওপরের অঞ্চলে বিস্তৃত নেটওয়ার্ক, ফলের বাগান, বিশেষ করে হিরোসাকি শহর এলাকায় সেচ প্রদান করে। এয়ু এর বাণিজ্যিক মৎস কেন্দ্র, আইওয়াকি নদীতে আয়োজন করা হয়, কিন্তু এর নিচের দিকে এবং নদীর মোহনার দিকে মিথোগুচি এলাকায় নদীটি থেকে বাণিজ্যিক ভাবে মাটি উৎপাদন হয়।
কচি খন্দকার
প্রাথমিক জীবন
১৯৬৪ সালের ২৯শে সেপ্টেম্বর কচি খন্দকার জন্ম গ্রহণ করেন কুষ্টিয়া জেলায়। তার বাবার নাম খন্দকার খায়রুল আনাম ও মায়ের নাম খন্দকার আনোয়ারা বেগম মায়া। তিনি সাত ভাইবোনের মধ্যে দ্বিতীয়। তার বাবা একজন মুক্তিযোদ্ধা ও পেশাদারী ফুটবল খেলোয়াড় ছিলেন। ফুটবল খেলায় তিনি গোলরক্ষকের দায়িত্ব পালন করতেন। বাবার মত কচি খন্দকারও ভালো ফুটবল খেলতে পারেন।
কর্মক্ষেত্র
কচি স্কুল জীবনে পড়াকালীন সময় থেকে বিভিন্ন ধরনের অভিনয়ের সাথে জড়িত ছিলেন। বিশেষ করে তিনি যখন নবম শ্রেণিতে পড়ালেখা করেন। তখন তিনি তার জীবনের প্রথম একটি নাটকের গল্প লিখেন। পরবর্তীতে তিনি কুষ্টিয়া জেলায় নাটক থিয়েটারের সংগঠন নিয়ে কাজ করেছেন এবং সেখানে অনন্যা অনআশি নাট্যদল প্রতিষ্ঠা করেন। তিনি কর্মজীবনের অধিকাংশ সময় নড়াইলে কাটানোর সুবাদে সেখানে "চিত্রা থিয়েটার নড়াইল" নামে একটি থিয়েটার প্রতিষ্ঠা করেন। আর এরপর থেকে তিনি অভিনয়ে যোগ দেন, নাটক পরিচালনা করেন, নাটকের গল্প লিখেন।
পারিবারিক জীবন
তিনি বিবাহিত। তার স্ত্রীর নাম নাজেরা ইসলাম মায়া। তিনি স্ত্রীকে নিয়ে শেওড়াপাড়ায় বসবাস করেন।
অভিনয় জীবন
কচি স্কুল জীবন থেকেই অভিনয় জীবন শুরু করেন। নিজের তৈরি করা নাট্যদলের সাথেও অভিনয় শুরু করেন। তিনি এই পর্যন্ত প্রায় ছয়শত নাটকে অভিনয় করেছেন।
নাট্যকার
অভিনেতা, পরিচালক ও প্রযোজক ছাড়াও তিনি একজন সফল নাট্যকার। তার রচিত নাটকগুলি হচ্ছে, এবং আরও অনেক ।
চলচ্চিত্রের তালিকা
তিনি ছোট পর্দার জন্য নাটক তৈরি করার পাশপাশি এখন চলচ্চিত্র নির্মাণের পথেও নেমেছেন। তার প্রথম চলচ্চিত্রের নাম "খসরু মাইনাস ময়না।" এইছাড়াও তিনি প্রায় কয়েকটি চলচ্চিত্রেও অভিনয় করেছেন। তার অভিনীত উল্লেখিত কিছু চলচ্চিত্র।
স্থানাঙ্ক ব্যবস্থা
জ্যামিতিতে, একটি স্থানাঙ্ক ব্যবস্থা হচ্ছে এমন একটি ব্যবস্থা যেখানে এক বা একাধিক  সংখ্যা, অথবা স্থানাঙ্ক ব্যবহার করে ইউক্লিডীয় স্পেসে একটি বিন্দু অথবা অন্য জ্যামিতিক উপাদানের অনন্য অবস্থান নির্ণয় করা হয়।  স্থানাঙ্ক ক্রম অত্যন্ত তাত্পর্যপূর্ণ এবং কখনও কখনও এদেরকে একটি ক্রমিক সেটের তালিকায় এদের অবস্থানের মাধ্যমে আবার কখনও একটি অক্ষরের মাধ্যমে প্রকাশ করা হয়, যেমন "x-স্থানাঙ্ক"। সাধারণ গণিতে স্থানাঙ্ক হিসেবে সাধারণত বাস্তব সংখ্যা ব্যবহৃত হয়, কিন্তু জটিল সংখ্যা ও হতে পারে একটি অধিকতর বিমূর্ত ব্যবস্থার উপাদান যেমন বিনিময় চক্রের ক্ষেত্রে। একটি স্থানাঙ্ক ব্যবস্থা ব্যবহার করে জ্যামিতিক সমস্যাগুলোকে গাণিতিক সমস্যায়,একইভাবে গাণিতিক সমস্যাগুলোকে জ্যামিতিক সমস্যায় রূপান্তর করা যায়,এটা বৈশ্লেষিক জ্যামিতির ভিত্তি।
কোস্কো
কোস্কো ঐতিহাসিক ইনকা সাম্রাজ্যের রাজধানী ছিল এবং ইউনেস্কো ১৯৮৩ সালে একে বিশ্ব ঐতিহ্যবাহী স্থান হিসাবে ঘোষণা করে। এটা একটি প্রধান পর্যটক গন্তব্য স্থল এবং প্রতি প্রায় বছর ২০ লক্ষ পর্যটক এই শহরটি পরিদর্শন করে। এটা পেরুর সংবিধানে পেরু ঐতিহাসিক রাজধানী হিসেবে মনোনীত করা হয়।
পৌরাণিক ইতিহাস ও নামের উৎপত্তি
এক সময় এই শহরের আদিবাসীদের নাম ছিল "কুস্কু" (কেচুয়া ভাষা: Qusqu)। শব্দটি কেচুয়াতে ব্যবহৃত হয়, যদিও তার উৎপত্তি আইমারা ভাষায় পাওয়া গিয়েছে।
আয়ার ভাইদের পৌরাণিক ভিত্তি অনুসারে, শব্দটির উৎপত্তি হয়েছে "কুস্কু ওয়াঙ্কা" ("Qusqu Wanka") বাক্যংশ থেকে যার অর্থ হল "পেঁচার পাথর"। এই লোককাহিনী অনুযায়ী, আয়ার আউকা (Ayar Auca) এক জোড়া ডানা পায় এবং ভবিষ্যত শহরের স্থান দিয়ে উড়ে এবং তার আয়ল্লু ("linage") এর জমির অধিকার চিহ্নিত করতে একটি শিলা রুপান্তরিত হয়।
ইমেইল বিপণন
ইমেল মারফত বিপণন সরাসরি বিপণনের একটি অঙ্গ হল ইমেল বিপণন৷ ইমেইলকে এক্ষেত্রে যোগাযোগের মাধ্যম হিসেবে ব্যবহার করা হয়৷ অধুনা অথবা পূর্বের ক্রেতাদের সঙ্গে আন্তরিক ব্যবসায়িক সম্পর্ক বজায় রাখতে ইমেলের সাহায্য নেওয়া হয়৷ এমনকি নতুন ক্রেতা ধরতে অথবা বর্তমান ক্রেতাদের সদ্য কিছু কিনতে রাজি করাতেও এর সাহায্য নেওয়া হয়৷ অন্য কোম্পানির দ্বারা তাদের ক্রেতাদের প্রেরণ করা মেইলে বিজ্ঞাপন দেওয়াও এক প্রচলিত কৌশল৷ সমগ্র বিশ্ব জুড়েই ইমেল বিপণনের পিছনে এক বড় অঙ্কের মূল্য খরচ করা হয়ে থাকে৷
ইমেল বিপণনের জনপ্রিয়তার কারণগুলি হল অপেক্ষাকৃত কম খরচে এবং দ্রুত এক বিশাল সংখ্যক সম্ভাব্য ক্রেতাদের মধ্যে এটি ছড়িয়ে দেওয়া যায়৷ বিনিয়োগের সাফল্যের উপর অনেক বেশি নজর রাখা যায়৷ আর তাই অনলাইন বিপণনের ক্ষেত্রে সন্ধান বিপণনের পরেই ইমেল বিপণনকে সবথেকে গুরুত্ব সহকারে দেখা হয়৷ ভবিষ্যতে ব্যবহারের জন্য ইমেল বার্তাগুলিতে সহজেই পৌঁছে যাওয়া যায়৷ এমনকি বার্তাগুলির প্রত্যুত্তরের উপর নির্ভর করে ভবিষ্যৎ ব্যবসায়িক পরিকল্পনা নেওয়া সহজ হয়৷
ইমেল বিপণনের খারাপ দিকগুলি হল স্প্যাম বার্তা এর খারাপ দিকগুলির মধ্যে অন্যতম৷ স্প্যাম বার্তার সাহায্য নিয়ে প্রকৃত কোম্পানির নাম দিয়ে ক্রেতাদের সঙ্গে জালিয়াতি করা হয়ে থাকে যা প্রকৃত কোম্পানির এবং সমগ্র ইমেল বিপণনের কাছে এক চ্যালেঞ্জ হিসেবে উপস্থিত হয়েছে৷ বর্তমানে স্প্যাম মেলের আক্রমণ থেকে রক্ষা পেতে স্প্যাম ফিল্টারের ব্যবহার অনিবার্য হয়ে উঠেছে৷ তবে এই উপায়টিও পুরোপুরি সমস্যা মুক্ত নয়, এক্ষেত্রে অনেক সময় দেখা যায় যে বৈধ মেইল গুলিও ভুলবশতঃ স্প্যাম মেইল হিসেবে ফিল্টার করা হয়েছে৷ কিন্তু এটি খুব কম ক্ষেত্রেই ঘটে৷
আজিজুন্নেসা খাতুন
আজিজুন্নেসা খাতুন (১৮৬৪-১৯৪০) একজন ভারতীয় কবি, লেখক, এবং সমাজতান্ত্রিক ছিলেন।
সদৃশ পুনর্যোজন
alt=Depiction of chromosome 1 after undergoing homologous recombination in meiosis|থাম্ব|413x413পিক্সেল|চিত্র ১. [[মিয়োসিস|মিয়োসিসের সময়ে, সদৃশ পুনর্যোজন নতুন বংশাণুর পুনর্যোজন তৈরি করতে পারে। চিত্রে মানুষের ১ নং ক্রোমোজোমের প্রায় একই রকম কিন্তু হুবহু একই নয় এরকম নমুনা দেখানো হয়েছে।]] সদৃশ পুনর্যোজন (হোমোলোগাস রিকম্বিনেশন) হচ্ছে এক ধরনের বংশাণুগত পুনর্যোজন (জেনেটিক রিকম্বিনেশন) যেখানে ডিএনএর দুইটি একই রকম বা সামঞ্জস্যপূর্ণ পরমাণু নিজেদের মাঝে স্থান পরিবর্তন করে। সাধারণত কোষ নিজের দ্বি-সূত্রে (ডাবল-স্ট্র্যান্ড) ভাঙনের ফপ;এ ক্ষতিগ্রস্ত ডিএনএকে মেরামত করতে এই পদ্ধতি অবলম্বন করে। দ্বিসূত্র ভাঙনের ক্ষেত্রে দ্বিসূত্রধর ডিএনএর দুইটি সূত্রই ক্ষতিগ্রস্ত হয়। সদৃশ পুনর্যোজন মাইয়োসিস সংঘটনকালীন দশায় ডিএনএ অনুক্রমে নতুন গাঠনিক পরিবর্তনও এনে থাকে। সুকেন্দ্রিক কোষের জননকোষ (গ্যামেট কোষ) তৈরিতে, যেমন প্রাণীর শুক্রাণু এবং ডিম্বাণু তৈরিতে এই প্রক্রিয়া সম্পন্ন হয়ে থাকে। এই নতুন সৃষ্ট গঠনসম্পন্ন ডিএনএ বংশধরের মাঝে বংশাণুগত বৈচিত্র্য (জেনেটিক ভ্যারিয়েশন) আনে, যা বিবর্তনের ধারায় অভিযোজিত হতে একটি সম্প্রদায়কে সাহায্য করে।   ব্যাক্টেরিয়া ও ভাইরাসের স্ট্রেইন ও প্রজাতিদের মধ্যে আনুভূমিক বংশাণু হস্তান্তরকরণেও সদৃশ পুনর্যোজন অবদান রাখে।
ইতিহাস ও আবিষ্কার
থাম্ব|চিত্র ২. [[টমাস হান্ট মর্গান কর্তৃক অঙ্কিত ক্রসিং ওভারের চিত্র।]] ১৯ দশকের শুরুর দিকে উইলিয়াম বেইটসন এবং রেগিনাল্ড পানেট গ্রেগর ইয়োহান মেন্ডেল কর্তৃক বর্ণিত বংশানুগতির সূত্রের বাইরে যায় এরকম উদাহরণ লক্ষ করেন। মেন্ডেল তার স্বাধীন বণ্টন সূত্রে পূর্বসূরী থেকে বংশধরের মাঝে বংশাণুগত বৈশিষ্ট্য স্বাধীনভাবে বন্টিত হওয়া কথা ব্যক্ত করেন। উদাহরণ স্বরূপ, বেড়াল ছানার চুলের রঙ ও লেজের দৈর্ঘ্য স্বাধীন দুইটি বৈশিষ্ট্য। কিন্তু বেইটসন ও পানেট দেখান, এই দঐহিক বৈশিষ্ট্য একে অপরের সাথে বংশাণুগতভাবে সম্পর্কযুক্ত হতে পারে।  ১৯১১ সালেটমাস হান্ট মর্গান বংশাণুগত বৈশিষ্ট্যাবলী নিয়ে গবেষণা করে এই মত ব্যক্ত করেন যে, সম্পর্কযুক্ত বংশাণুর মাঝে ক্রসওভার বা উল্লঙ্ঘন হতে পারে।  এই ক্রসওভারে সম্পর্কযুক্ত বংশাণু অপর একটি বংশাণুর সাথে উল্লঙ্ঘিত হয়। এর প্রায় দুই দশক পরেবারবারা ম্যাক্লিন্টক এবং হ্যারিয়েট ক্রেইগটন শুক্রাণু ও ডিম্বাণু তৈরির সময় মিয়োসিসের ফলে ক্রোমোজোমের ক্রসওভার দেখান।   একই বছরে কার্ল স্টার্ন শ্বেত রক্তকণিকার সোমাটিক কোষে ও ত্বকের কোষের মাইটোসিসের সময়ও ক্রসিং ওভার দেখান। যা পরবর্তীতে "রিকম্বিনেশন" নামকরণ করা।
আজিজুন্নেসা খাতুন
জীবনী
আজিজুন্নেস ১৮৬৪ সালে ব্রিটিশ ভারতে বাংলার প্রেসিডেন্সির ২৪ পরগনায় জন্মগ্রহণ করেন। তার বাবা মীর চাঁদ আলী পুলিশ ইন্সপেক্টর ছিলেন। তার পরিবার মূলত নাদিয়া জেলার গোদি-কৃষ্ণনগরে ছিল। সেখানে তিনি বাড়িতে আরবি, বাংলা, ইংরেজি, এবং ফার্সি শিখেছিলেন । তিনি বানসাদাহার মোকাদ্দেসুল হককে বিয়ে করেছিলেন। তিনি তখনও কিশোরী বয়সের ছিলেন। মোকাদ্দেসুল হক আজিজুন্নেসাকে তার শিক্ষা চালিয়ে যাওয়ার জন্য  উৎসাহিত করতেন।
সদৃশ পুনর্যোজন
নকশা
সদৃশ পুনর্যোজন দুইভাবে ক্ষতিগ্রস্ত ডাবল স্ট্র্যান্ড ভাঙনের মেরামত করতে সক্ষম। হলিডে জাংশন মডেল খ্যাত ডাবল স্ট্র্যান্ড ব্রেক রিপেয়ার পাথওয়ে (DSBR) এবং সিন্থেসিস ডিপেন্ডেন্ট এনিলিং  (SDSA) পাথওয়ে।  দুই ক্ষেত্রেরই প্রিথম দিকের ধাপগুলো একই । ডাবলস্ট্র্যান্ডের ভাঙনের পর এমআরএক্স (মানবদেহে এমআরএন) কমপ্লেক্স যেকোন এক পার্শ্বের ডিএনএর সাথে জোড়া লাগে। পরবর্তী ধাপে, ডিএনএ স্ট্র্যান্ডের ৫'র শেষের দিকে দুই ধাপে যুক্ত হয়। যুক্ত হওয়া প্রথম ধাপে, এমআরএক্স কমপ্লেক্স  Sae2 নামক প্রোটিনকে কাজে লাগায়। এই প্রোটিনেরা ৫' শেষের দিক ছেঁটে ফেলে এবং ছোট ঝুলন্ত ৩'  এর সৃষ্টি করে।  দ্বিতীয় ধাপে, ৫'→৩' মুখী গঠন  Sgs1 হেলিকেজ এবং Exo1 ও Dna2 নিউকিয়েজ দ্বারা সম্পন্ন হয়। Sgs1 হেলিকেজ হিসেবে ডাবল স্ট্র্যান্ড ডিএনএকে চেইনের মতো খুলে ফেলে এবং এরই মাঝে  Exo1 ও Dna2 এর নিউক্লিয়েজ সিংগেল স্ট্রান্ড হয়ে যাওয়া ডিএনএ কে  Sgs1 তৈরী করে ছেঁটে ফেলে। alt=See adjacent text.|বাম|থাম্ব|425x425পিক্সেল|চিত্র.  DSBR এবং SDSA পাথওয়ে প্রথমদিকের ধাপগুলো একই। কিন্তু পরবর্তীতে এদের মধ্যে ভিন্নতা আসে। DSBR পাথওয়ে অধিকাংশক্ষেত্রেই ক্রোমজোমের উল্লংঘনের হেতু হয় (নিচের বাঁয়ে)। অপরদিকে, SDSA উল্লংঘন হয়নি এরকম ক্রোমোজোমের ক্ষেত্রেই দেখতে পায়া যায়। (নিচের ডানে) আরপিএ (RPA) হল এমন এক প্রোটিন, যার সিংগেল স্ট্র্যান্ড ডিএনএর প্রতি বাড়তি আকর্ষণ কাজ করে এবং ৩' ছোট ঝুলন্ত স্ট্র্যান্ডের সাথে যুক্ত হয়।   অন্যান্য আরো কিছু প্রোটিনের সহযোগিতায় এই সম্পূর্ণ কর্ম সম্পাদন হয় এবং এর পরেরি আরএডি৫১ (Rad51) প্রোটিন এবং (ডিএমসি১ প্রোটিন মিয়োসিস ধাপে)আরপিএ আবৃত সিংগেল স্ট্র্যান্ড ডিএনএতে নিউক্লিক এসিডের একটি ফিলামেন্ট ও প্রোটিন তৈরি করে। এই নিউক্লিওপ্রোটিন একই সিকুয়েন্সেরই ডিএনএর খোঁজ শুরু করে দেয় এবং যোগ্য সিকুএন্সের ডিএনএ খুঁজে পেলে এই নিউক্লিওপ্রোটিন স্ট্র্যান্ড ইনভ্যাসন বা স্ট্র্যান্ড হামলা প্রক্রিয়ায় ডিএনএ ডুপ্লেক্সে আক্রমণ করে।  মাইটোসিস প্রক্রিয়ায় বিভক্ত কোষে ডিএনএ ডুপ্লেক্সের ধারক মূলতঃ সিস্টার ক্রোমাটিড। এই সিস্টার ক্রোমাটিডের সাথে ক্ষতিগ্রস্ত ডিএনএর মিল রয়েছে। তাই এটি ক্ষতিগ্রস্ত ডিএনএর পুনর্গঠনে সাহায্য করতে পারে। অবশ্য মিয়োসিসে গ্রাহল ডিএনএ সর্বদাই সদৃশ ডিএনএর সাথে সামঞ্জস্যপূর্ন হয় না।   এই স্ট্র্যান্ড হামলার সময় আক্রমণকারী ৩' ছোট ডিএনএ স্ট্রান্ডের সাথে সদৃশ ক্রোমোজোমের একটি ডি লুপ (D-loop) তৈরি হয়। হামলার পরে, একটি ডিএনএ পলিমারেজ বিস্তার লাভ করে নতুন ডিএনএ সিন্থেসিস শুরু করে। এই পরবর্তন ডি-লুপকে একট ক্রস আকারের গঠন দেয়, যা হলিডে জাংশন নামে পরিচিত। এই ঘটনার পর, সেই হামলাকারী স্ট্র্যাণ্ড থেকেই আরো অধিক ডিএনএ সিন্থেসিস শুরু হয়। এতে হামলায় ক্ষতিগ্রস্ত ক্রোমোজোমের জায়গায় সদৃশ ক্রোমোজম নিজের স্থান পায়।
প্রযুক্তিগত ব্যবহার
পুনর্যোজী ডিএনএ প্রযুক্তি (যেমনঃ ইনসুলিন তৈরি) ও বংশাণুগতভাবে পরিবর্তিত জীব (জিনেটিকালি মোডিফাইড অরগানিজমস) তৈরিতে সদৃশ পুনর্যোজনের পদ্ধতি ব্যবহার করা হয়েছে। এখন অব্দি নিম্নোক্ত ক্ষেত্রগুলিতে সদৃশ পুনর্যোজনের ব্যবহার হচ্ছে।
আজিজুন্নেসা খাতুন
জীবনী
আজিজুন্নেসা কলকাতায় সেন্ট জেভিয়ার্স কলেজের অধ্যাপক মীরাজউদ্দিনের সাথে পড়াশোনা করেন, যিনি তাকে ইংরেজি ও বাংলা পড়তে সাহায্য করেছিলেন। মোকাদ্দেসুল হক মারা যাওয়ার পর তিনি তেতুলিয়া জমিদার হামিদুল্লাহ খানকে বিয়ে করেন। হামিদুল্লাহ খান মারা যাওয়ার পর তিনি কাজী লুৎফর রহমানকে বিয়ে করেন। তার কোন সন্তান ছিল না। তিনি লোকহিতৈষী ব্যক্তি ছিলেন। তিনি পুকুর খননের জন্য অর্থায়ন করেন যাতে গ্রামবাসীরা পরিষ্কার পানি পেতে পারেন। তিনি একটি মেয়েশিশু স্কুল প্রতিষ্ঠা। তিনি অ্যাংলো-আইরিশ কবি থমাস পার্নেলের একটি অনুবাদ কাজ করেছিলেন। তার কাজ তৎকালীন অনেক ম্যাগাজিনে প্রকাশিত হত। ১৯৪০ সালে তিনি মারা যান।
রাজভবন, কলকাতা
রাজভবন পশ্চিমবঙ্গের রাজ্যপালের সরকারি বাসভবন। এটি পশ্চিমবঙ্গের রাজধানী কলকাতায় অবস্থিত। ১৮০৩ সালে নির্মিত এই প্রাসাদোপম বাড়িটি পূর্বে ছিল ভারতের ভাইসরয়ের সরকারি বাসভবন। সেই সময় এর নাম ছিল গভর্নমেন্ট হাউস (বাংলায় লাটভবন)। এই বাড়ির বর্তমান অধিবাসী হলেন রাজ্যপাল সি ভি আনন্দ বোস
দেশ অনুযায়ী জরাথুস্ট্র ধর্মাবলম্বী
২০১২ সালে উত্তর আমেরিকা জরাথুস্ট্র সংগঠনের পাক্ষিক সাময়িকী বিশ্বব্যাপী জরাথুস্ট্র জনগোষ্ঠীর লোকসংখ্যাত পরিসংখ্যান প্রকাশ করে। এই হিসাব অনুসারে বিশ্বে ১,১১,৬৯১-১,২১,৬৯২ জন জরাথুস্ট্র ধর্মাবলম্বী বাস করে। এদের প্রায় অর্ধেকই বাস করে ভারত ও ইরানে।
রাজভবন, কলকাতা
]]।
১৭৯৯ সালের তদনীন্তন গভর্নর-জেনারেল লর্ড ওয়েলেসলির রাজত্বকালে গভর্নমেন্ট হাউসের ভিত্তিপ্রস্তর স্থাপন করেন। দ্য বেঙ্গল ইঞ্জিনিয়ার্স-এর ক্যাপ্টেন চার্লস ওয়াট ডার্বিশায়ারে অবস্থিত লর্ড কার্জনের পিতৃপুরুষের ভিটে কেডলেসটন হলের আদলে এই প্রাসাদের নকশা প্রস্তুত করেন। ১৮০৩ সালে এই ভবনের নির্মাণকার্য সমাপ্ত হয়। এই বছর ২৬ জানুয়ারি এক বর্ণাঢ্য বল নাচের আসরের মাধ্যমে গভর্নমেন্ট হাউসের উদ্বোধন করা হয়। এই প্রাসাদটি নির্মাণের জন্য ব্যয় হয়েছিল ১৩ লক্ষ টাকা।
বর্তমানে গুরুত্বপূর্ণ সরকারি বৈঠক ও অনুষ্ঠান অনুষ্ঠিত হয় রাজভবনে। রাষ্ট্রপতি ও প্রধানমন্ত্রী কলকাতায় এলে রাজভবনে ওঠেন।
শরীফ মসজিদ
শরীফ মসজিদ বাংলাদেশের বন্দরনগরী চট্টগ্রাম শহরের এলাকার পূর্ব মাদারবাড়ী ওয়ার্ড নালাপাড়ায় অবস্থিত একটি অতি প্রাচীন মসজিদ।
শরীফ মসজিদ বাংলাদেশের চট্টগ্রাম শহরে অবস্থিত একটি মসজিদ। ১৯শ শতকে নির্মিত এই মসজিদটি শহরের নালাপাড়া এলাকায় অবস্থিত। ১৯০৮ সালে প্রতিষ্ঠিত হবার পর এই মসজিদটি বেশ কয়েকবার সংস্কার করা হয় সর্বশেষ গত ২০১৭ সালের জানুয়ারী মাসে পুরাতন কাঠামো ভেঙ্গে ছয়তলা বিশিষ্ট আধুনিক মসজিদ কমপ্লেক্স নির্মান করা হয়। এই মসজিদটি সম্পূর্নরূপে স্থানীয়ভাবে পরিচালিত হয় ।
ইল মারে
ইল মারে (আভিধানিক অর্থ- "সময়কে ছাপিয়ে যাওয়া ভালোবাসা") ২০০০ সালে নির্মিত জুন জি হিয়ন ও  লি জং জ্যা অভিনীত এবং লি হিয়ন সূং পরিচালিত একটি দক্ষিণ কোরীয় চলচ্চিত্র। " ইল মারে" একটি ইতালীয় শব্দ যার অর্থ "সমুদ্র", চলচ্চিত্রের গল্পটিও 'ইল মারে' নামের একটি সমুদ্র তীরবর্তী বাড়িকে ঘিরে আবর্তিত হয়েছে। দুই কেন্দ্রীয় চরিত্র দুই বছরের ব্যবধানে সেই বাড়িতে বসবাস করে, কিন্তু একটি রহস্যময় ডাকবাক্সের মাধ্যমে তারা একই সময়ে নিজেদের মধ্যে যোগাযোগ করতে সমর্থ হয়।
উইকিফিট
উইকিফিট হল একটি আলোকচিত্র ভাগাভাগির পা বস্তুকাম ওয়েবসাইট যা ইন্টানেট ব্যক্তিত্বদের পায়ের ছবি ভাগ করার জন্য নিবেদিত। ২০১৬ সালে, ভাইস মিডিয়ার লরেন অয়েলার এটিকে "ইন্টারনেটে নারীদের পায়ের সবচেয়ে বিস্তৃত অনলাইন বার্তা বোর্ড এবং আলোকচিত্রশালা" হিসাবে বর্ণনা করেছিলেন। বেশিরভাগই বিখ্যাত অভিনেতা, অভিনেত্রী এবং অন্যান্য বিনোদন শিল্পীদের পায়ের ছবি অন্তর্ভুক্ত, যদিও কিছু রাজনীতিবিদদের পায়ের ছবিও সাইটে দেখানো হয়েছে।
এটি ২০০৮ সালে এলি ওজার দ্বারা প্রতিষ্ঠিত হয়েছিল, যিনি একজন ইসরায়েলি প্রাক্তন কম্পিউটার প্রোগ্রামার এবং অ্যানিমেটর যিনি এখন পুরো সময় সাইটটি চালান। ওজারের মতে, সাইটটি মাসে প্রায় ৩ মিলিয়ন ভিউ পায় (জুলাই ২০১৭ অনুযায়ী)।
সাইটটির নামে "উইকি" থাকলেও এটি উইকিপিডিয়া বা উইকিমিডিয়া ফাউন্ডেশনের সাথে সম্পৃক্ত নয়।
ওয়ার্নার মিউজিক গ্রুপ
ওয়ার্নার মিউজিক গ্রুপ (সংক্ষেপে:WMG) একটি আমেরিকান বহুজাতিক বিনোদন এবং রেকর্ড লেবেল সংস্থা। এটি "তিনটি বৃহৎ" রেকর্ডিং কোম্পানিগুলির মধ্যে একটি এবং গ্লোবাল মিউজিক শিল্পের তৃতীয় বৃহত্তম কোম্পানি।
ইলেক্ট্রা রেকর্ডস, ওয়ার্নার ব্রস. রেকর্ডস ও আটলান্টিক রেকর্ডস এর মত বড় কোম্পানির মালিকানা রয়েছে ওয়ার্নার মিউজিক গ্রুপের।
মুন্দ্রা
মুন্দ্রা হল একটি আদমশুমারী শহর এবং ভারতের গুজরাত রাজ্যের কচ্ছ জেলার মুন্দ্রা তালুকার সদর দফতর। প্রায় ১৬৪০-এর দশকে প্রতিষ্ঠিত, শহরটি তার ইতিহাস জুড়ে একটি গুরুত্বপূর্ণ বাণিজ্য কেন্দ্র ও বন্দর ছিল। বর্তমানে মুন্দ্রা বন্দর ভারতের বৃহত্তম বেসরকারি বন্দর।
অর্থনীতি
thumb|left|মুন্দ্রা বন্দর thumb|মুন্দ্রা তাপবিদ্যুৎ কেন্দ্র
মুন্দ্রা অতীতে লবণ ও মশালার ব্যবসায়ের জন্য সুপরিচিত ছিল এবং এখন টাই-ডাই ও ব্লক-প্রিন্টেড টেক্সটাইলগুলির জন্য পরিচিত। পুরানো বন্দরটি আজ কার্যত অকেজো, এবং কেবলমাত্র স্থানীয় ছোট মাছ ধরার নৌকাগুলি পলি দ্বারা ভরাট হয়ে যাওয় জলপথ ও বন্দরটি ব্যবহার করে।
স্থানীয় জনগণের আয়ের প্রধান উৎস হল কৃষি, উদ্যানপালন ও মজুরি। মুন্দ্রায় সর্দারকৃষিনগর দান্তিওয়াড়া কৃষি বিশ্ববিদ্যালয় দ্বারা পরিচালিত একটি খেজুর গবেষণা কেন্দ্র রয়েছে, যা ১৯৬৯ সালে বীজ খামার থেকে রূপান্তরিত হয়েছিল হয়েছিল। বেশ কিছু লোক উত্পাদনকারী সংস্থা, বন্দর ও বিদ্যুৎ কেন্দ্রগুলিতে নিযুক্ত রয়েছে।
আদানি পোর্টস অ্যান্ড এসইজেড লিমিটেডের মালিকানাধীন ও পরিচালিত বিশেষ অর্থনৈতিক অঞ্চল সহ মুন্দ্রা বন্দর হল বৃহৎ বেসরকারি বন্দর।
নুফাই ইবনে আল হারিস
আবু বকর ইবনে কালাদাহ আস-সাকাফি (أَبُـو بَـكْـرَة ابْـن كَـلَـدَة الـثَّـقَـفِي) নুফাই ’ইবনুল হারিস নামে অধিক পরিচিত (نُـفَـيْـع ابْـن الْـحَـارِث)। তিনি নাফি ইবনুল হারিসের সৎ ভাই ছিলেন। তিনি সামরিক অভিযানের সময় আরেকজন ইসলামী জেনারেল আল-মুগিরা ইবনে শু'বার সাথে তার বিরোধের জন্য পরিচিত।
বাচ্চু মিয়া
শহীদ বাচ্চু মিয়া (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
বাচ্চু মিয়ার পৈতৃক বাড়ি ব্রাহ্মণবাড়িয়া জেলার আশুগঞ্জ উপজেলার আড়াইসিধা গ্রামে। ছয় ভাই ও চার বোনের মধ্যে তিনি ছিলেন সবার বড়। তার বাবার নাম সোনা মিয়া মুন্সি এবং মায়ের নাম আছিয়া খাতুন সিকদার। তার স্ত্রীর নাম সামছুন্নাহার রেনু (রেনু বেগম)।
কর্মজীবন
বাচ্চু মিয়া মুজাহিদ বাহিনীর প্রশিক্ষণপ্রাপ্ত ছিলেন। অনিয়মিত হিসেবে দ্বিতীয় ইস্ট বেঙ্গল রেজিমেন্টের সঙ্গে সংযুক্ত ছিলেন। অনিয়মিত মুজাহিদ সদস্যরা ভিন্ন কাজে যুক্ত থাকতে পারতেন। ১৯৭১ সালে তিনি ক্ষুদ্র ব্যবসা করতেন। মুক্তিযুদ্ধ শুরু হলে তিনি প্রতিরোধযুদ্ধরত চতুর্থ ইস্ট বেঙ্গল রেজিমেন্টের সঙ্গে যোগ দেন। ঝাঁপিয়ে পড়েন যুদ্ধে।